Diari Oficial de la Generalitat Valenciana


Sumari del DOGV 6207, del 16-02-2010 (2010/1645)

DECRET 33/2010, de 12 de febrer, del Consell, de modificació del Decret 5/1985, de 8 de gener, del Consell, pel qual es va crear la Biblioteca Valenciana.
----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2010/02/12/33/dof/vci/html**

### Dades del document

Número de DOGV
:   6207

Data del DOGV
:   16-02-2010

Secció del DOGV
:   I. DISPOSICIONS GENERALS

Número del document
:   2010/1645


Data del document
:   12-02-2010

Organisme emissor
:   Conselleria de Cultura i Esport

Tipus de document
:   Decret

Anàlisi jurídica

 Descriptors 

:   * Biblioteca Valenciana Nicolau Primitiu
    * biblioteca nacional
    * reglament intern
    * administració regional
    * legislació
    * patrimoni cultural
    * protecció del patrimoni

DECRET 33/2010, de 12 de febrer, del Consell, de modificació del Decret 5/1985, de 8 de gener, del Consell, pel qual es va crear la Biblioteca Valenciana. [2010/1645]  
PREÀMBUL  
El Decret 5/1985, de 8 de gener, del Consell, va crear la Biblioteca Valenciana, amb la finalitat de salvaguardar el patrimoni bibliogràfic i documental valencià i contribuir a incrementar-lo.  
La creació de la Biblioteca Valenciana també representa el reconeixement del gest dels qui, amb la voluntat expressa que en formaren part al seu dia, van fer donació de fons documentals i bibliogràfics, que ens han arribat gràcies al seu esforç i consciència cívica.  
Pel Reial Decret 1032/1978, de 14 d'abril, i de conformitat amb l'article 24 de la Llei de Patrimoni de l'Estat, es va acceptar la donació a l'Estat d'una col·lecció de llibres composta per exemplars incunables, rars i edicions dels segles xvi, xvii i xviii, integrants tots del Patrimoni Històric Espanyol, perquè s'instal·lara en una biblioteca denominada Nicolau Primitiu, a la ciutat de València.  
En l'escriptura pública atorgada en compliment del Reial Decret 1032/1978, de 14 d'abril, es feia constar expressament que si arribava a constituir-se un organisme polític o administratiu de caràcter regional amb el nom de mancomunitat, Generalitat o un altre semblant, els donants autoritzarien el Ministerio de Cultura perquè transmetera la propietat i l'administració de l'objecte de la seua donació a la dita entitat, transmissió que es va dur a terme per mitjà del Reial Decret 846/1986, de 21 de març.  
Nicolau Primitiu va aplegar al llarg de la seua vida una extraordinària biblioteca, en què va fer realitat el concepte d'una biblioteca nacional: obres produïdes a València, d'autor valencià o de matèria especialment vinculada a la cultura i la història valencianes. Inclou incunables, manuscrits, valuoses edicions dels segles xvi, xvii i xviii, publicacions periòdiques, fulls solts i un impressionant conjunt d'obres valencianes dels segles xix i xx, fins a superar els 40.000 volums, donació que va establir els fonaments de l'actual Biblioteca Valenciana.  
A causa de la importància d'esta donació, a proposta de la consellera de Cultura i Esport i amb la deliberació prèvia del Consell, en la reunió del dia 12 de febrer de 2010,   
DECRETE  
Article únic. Modificació del Decret 5/1985, de 8 de gener, del Consell  
Es modifica l'article 1 del Decret 5/1985, de 8 de gener, del Consell, pel qual es va crear la Biblioteca Valenciana, que queda redactat de la forma ressenyada en l'annex; en el títol i en tot el text del decret esmentat es modifica la denominació de la Biblioteca Valenciana, que passa a ser Biblioteca Valenciana Nicolau Primitiu.  
DISPOSICIÓ FINAL  
Única. Entrada en vigor  
El present decret entrarà en vigor l'endemà de la publicació en el Diari Oficial de la Comunitat Valenciana.  
València, 12 de febrer de 2010  
El president de la Generalitat,  
FRANCISCO CAMPS ORTIZ  
La consellera de Cultura i Esport,  
TRINIDAD MARÍA MIRÓ MIRA  
ANNEX  
Nova redacció de l'article 1 del Decret 5/1985, de 8 de gener, del Consell, pel qual es va crear la Biblioteca Valenciana  
«Es crea la Biblioteca Valenciana, que tindrà la denominació de Biblioteca Valenciana Nicolau Primitiu, com a centre superior bibliotecari de la Generalitat i depòsit bibliogràfic bàsic de la Comunitat Valenciana, dependent de la conselleria competent en matèria de cultura».


Còpia Permalink ELI